केरल में राष्ट्रवादी लोगों की हत्या के विरोध में आरएसएस का धरना
केरलमें निरंतर हो रही राष्ट्रवादी लोगों की हत्या और हमले के विरोध में बुधवार को लोकतंत्र बचाओ मंच द्वारा लघु सचिवालय के बाहर धरना-प्रदर्शन किया गया। धरने में राष्ट्रीय स्वयं सेवक संघ और संघ से जुड़ी संस्थाओं के प्रतिनिधि भी शामिल हुए। इस अवसर पर राष्ट्रीय स्वयं सेवक संघ के विभाग प्रचारक शिव कुमार ने कहा कि लोगों में इस बात को लेकर गुस्सा है कि केरल की मार्क्सवादी कम्युनिस्ट पार्टी की सरकार हमलावरों पर लगाम लगाने की बजाय उनको बचाने में लगी है। उन्होंने चेतावनी दी कि यदि केरल सरकार ने हालात नहीं सुधारे तो देश से लोग केरल में जाकर सरकार के खिलाफ हुंकार भरेंगे। मंच के पदाधिकारियों ने प्रशासनिक अधिकारी अलका चौधरी को राष्ट्रपति के नाम ज्ञापन सौंपा, पदाधिकारियों की तरफ से ज्ञापने के माध्यम से मांग की गई कि राष्ट्रपति इस मामले में हस्तक्षेप कर समस्या का समाधान निकालें, ताकि आपसी भाईचारा नहीं बिगड़े।
धरने को संबोधित करने वालों में आरएसएस के विभाग प्रचार प्रमुख अनिल कश्यप, संघ चालक जगदीश प्रसाद प्रताप सिंह, किसान नेता ओम सिंह, अधिवक्ता परिषद के पूर्व अध्यक्ष कुलभूषण भारद्वाज, सुरेश सेठी, राकेश मुद्गिल, सोमेंद्र, समय सिंह भाटी, भारतीय मजदूर संघ अध्यक्ष पवन चौधरी, संस्कार भारती के यशवंत शेखावत, निस्वार्थ कदम के महासचिव अरविंद, सेवासमिति की संयोजिका प्रतिमा मनचंदा, स्कूल संचालक महावीर भारद्वाज शामिल रहे।
गुड़गांव. लघुसचिवालय के बाहर धरना-प्रदर्शन करते राष्ट्रीय स्वयं सेवक संघ और उससे जुड़ी संस्थाओं के प्रतिनिधि।
bho_Deva hin_Deva awa_Deva hin_Deva